A BIZOTTSÁG 1918/2002/EK RENDELETE

(2002. október 25.)

a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról szóló 1788/2001/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 473/2002/EK bizottsági rendelettel[1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre[2] és különösen annak 11. cikke (3) bekezdésének b) pontjára és 11. cikke (4) bekezdésére,

mivel:

(1) Az 1113/2002/EK rendelettel[3] módosított 1788/2001/EK bizottsági rendelet[4] az importált termékek számára ellenőrzési tanúsítványt vezet be, és intézkedik arról, hogy e tanúsítványokat a 2092/91/EGK rendelet 11. cikkének (1) és (6) bekezdésében megállapított eljárások alapján importált termékekre 2002. november 1-jétől kell alkalmazni.

(2) Egyes tagállamok technikai nehézségeket tapasztaltak, amikor az 1788/2001/EK rendeletet megpróbálták alkalmazni. A rendeletet ezért - az átláthatóság biztosítása céljából és a félreértések elkerülése érdekében - egyértelművé kell tenni.

(3) Különösen a legutóbb a 2700/2000/EK európai parlamenti és tanácsi rendelettel[5] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[6] szerinti felfüggesztő vámeljárásokra történő hivatkozásokat, valamint a 2092/91/EGK rendelet III. mellékletére történő hivatkozásokat kell naprakésszé tenni. E tekintetben az 1788/2001/EK rendelet I. és II. mellékletében megállapított tanúsítvány és a tanúsítványkivonat mintáit naprakésszé kell tenni.

(4) Az 1788/2001/EK rendeletet ezért megfelelően módosítani kell.

(5) A tanúsítvány és a kivonat módosított mintái adaptálásának szükségessége átmeneti időszakot tesz szükségessé, amely időszak alatt az előző minták használhatóak.

(6) Az e rendeletben előírt intézkedések összhangban vannak a 2092/91/EGK rendelet 14. cikkével létrehozott bizottság véleményével,

ELFOGADTA EZT A RENDELETET:

1. cikk

Az 1788/2001/EK rendelet a következőképpen módosul:

1. A 4. cikk (12) bekezdése első albekezdésének helyébe a következő szöveg lép:

"Az első címzett a szállítmány átvételekor kitölti az ellenőrzési tanúsítvány eredetijének 18. rovatát annak tanúsítására, hogy a szállítmány átvétele a 2092/91/EGK rendelet III. melléklete C. szakaszának 6. pontjával összhangban történt."

2. Az 5. cikk a következőképpen módosul:

a) az (1) bekezdés a következőképpen módosul:

i. az első albekezdés helyébe a következő szöveg lép:

"Amennyiben a harmadik országból érkező szállítmányt a Közösségi Vámkódex létrehozásáról szóló 2913/92/EGK tanácsi rendelet* szerinti felfüggesztő eljárás formájában vámraktározásra vagy aktív feldolgozásra jelölték ki, és a 2092/91/EGK rendelet 4. cikkének (3) bekezdésében meghatározottak szerinti, egy vagy több előkészítésnek vetik alá, a szállítmányt az első előkészítés elvégzése előtt az e rendelet 4. cikkének (1) bekezdésében említett intézkedéseknek kell alávetni.

* HL L 302., 1992.10.19., 1. o." ;

ii. a harmadik albekezdés helyébe a következő szöveg lép:

"Ez után az előkészítés után az ellenőrzési tanúsítvány záradékkal ellátott eredetijét csatolni kell a szállítmányhoz, és be kell mutatni az adott tagállam érintett hatóságának, amelynek ellenőriznie kell a szállítmányt annak szabad forgalomba bocsátására való tekintettel.";

b) a (2) bekezdés a következőképpen módosul:

i. a negyedik albekezdés helyébe a következő szöveg lép:

"A szétbontást követően az ellenőrzési tanúsítvány minden kivonatának záradékkal ellátott eredetijét az érintett tételhez kell csatolni, és be kell mutatni a tagállam érintett hatóságának, amelynek ellenőriznie kell az érintett tételt annak szabad forgalomba bocsátására való tekintettel.";

ii. az ötödik albekezdés helyébe a következő szöveg lép:

"A tétel átvételekor annak címzettje kitölti az ellenőrzési tanúsítvány kivonata eredetijének 15. rovatát annak tanúsítására, hogy a tétel átvétele a 2092/91/EGK rendelet III. melléklete B. szakaszának 5. pontjával összhangban történt.";

c) a (3) bekezdés helyébe a következő szöveg lép:

"(3) Az (1) és a (2) bekezdésben említett előkészítési és szétbontási műveleteket a 2092/91/EGK rendelet 8. és 9. cikkének vonatkozó rendelkezéseivel, az említett rendelet III. mellékletében megállapított általános rendelkezésekkel, valamint e melléklet B. és C. szakaszában megállapított különleges rendelkezésekkel, és különösen a C. szakasz 3. és 6. pontjával összhangban kell elvégezni. A műveleteket a 2092/91/EGK rendelet 5. cikkével összhangban kell elvégezni."

3. Az I. és a II. melléklet helyébe e rendelet mellékletének szövege lép.

2. cikk

Az e rendelet hatálybalépésétől számított hat hónapos átmeneti időszak alatt az e rendelettel még nem módosított 1788/2001/EK rendelet I. és II. mellékletének mintáival megegyező ellenőrzési tanúsítványok kiadása megengedett.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 25-én.

a Bizottság részéről

Franz FISCHLER

a Bizottság tagja

MELLÉKLET

"I. MELLÉKLET

Az ökológiai termelésből származó termékek Európai Közösségbe történő importjára vonatkozó ellenőrzési tanúsítvány mintája

A tanúsítványmintát a következő szempontok szerint kell követni:

- szövegében,

- a formátumban, egyetlen lapon,

- a táblázat rovatainak elrendezésében, illetve méreteiben.

AZ ÖKOLÓGIAI TERMELÉSBŐL SZÁRMAZÓ TERMÉKEK EURÓPAI KÖZÖSSÉGBE TÖRTÉNŐ IMPORTJÁRA VONATKOZÓ ELLENŐRZÉSI TANÚSÍTVÁNY

1. Kiállító szerv vagy hatóság (név és cím) 2. A 2092/91/EGK tanácsi rendelet és az 1788/2001/EK bizottsági rendelet 11. cikkének (1) bekezdése vagy 11. cikkének (6) bekezdése

3. Az ellenőrzési tanúsítvány sorozatszáma 4. Az engedély hivatkozási száma a 11. cikk (6) bekezdése alapján

5. Exportőr (név és cím) 6. Felügyeleti szerv vagy hatóság (név és cím)

7. A termék gyártója vagy készítője (név és cím) 8. Származási ország

9. Rendeltetési ország

10. Első címzett a Közösségben (név és cím) 11. Az importőr neve és címe

12. Jelek és számok. Konténerszám(ok). Szám és fajta. A termék kereskedelmi megnevezése 13. KN-kódok 14. Bejelentett mennyiség

15. Az 1. rovatban említett tanúsítványt kibocsátó szerv vagy hatóság nyilatkozata. Igazolom, hogy ezt a tanúsítványt az 1788/2001/EK rendelet 4. cikkének (4) bekezdésében megkövetelt ellenőrzések alapján állították ki, továbbá hogy a fent megnevezett termékeket az ökológiai termelési mód olyan előállítási és ellenőrzési szabályai szerint állították elő, amelyeket a 2092/91/EGK rendelet rendelkezéseivel összhangban egyenértékűnek kell tekinteni.

Dátum

A meghatalmazott személy neve és aláírása A kiállító hatóság vagy szerv bélyegzője

16. Az Európai Unió azon tagállama illetékes hatóságának vagy képviselőjének nyilatkozata, amely az engedélyt megadta. Igazolom, hogy a fent megnevezett termékek Európai Közösségben történő értékesítését a 2092/91/EGK rendelet 11. cikkének (6) bekezdésében meghatározott eljárással összhangban, a 4. rovatban említett engedélyezési szám alatt engedélyezték.

Dátum

A meghatalmazott személy neve és aláírása Az illetékes hatóság vagy az adott tagállamban lévő képviselőjének bélyegzője

17. A szállítmány ellenőrzése a tagállam érintett hatósága által.

Tagállam:

Behozatali nyilvántartás (a vámáru-nyilatkozat típusa, száma, dátuma és hivatala):

Dátum:

A meghatalmazott személy neve és aláírása Bélyegző

18. Az első címzett nyilatkozata. Igazolom, hogy az áruk átvétele a 2092/91/EGK rendelet III. melléklete C. szakasza 6. pontjának rendelkezéseivel összhangban történt.

A vállalkozás neve Dátum

A meghatalmazott személy neve és aláírása

Megjegyzések

1. rovat: az 1788/2001/EK rendelet 4. cikkének (3) bekezdése szerinti hatóság vagy szerv, illetve más kijelölt hatóság vagy szerv. A 3. és a 15. rovatot szintén ez a szerv tölti ki.

2. rovat: ez a rovat tartalmazza azokat az EK-rendeleteket, amelyek e tanúsítványnak a kiadására és használatára vonatkoznak; a 2092/91/EGK rendelet 11. cikkére vonatkozóan jelzi a vonatkozó rendelkezést: a 11. cikk (1) bekezdése vagy a 11. cikk (6) bekezdése.

3. rovat: az 1788/2001/EK rendelet 4. cikkének (4) bekezdésével összhangban a kiállító szerv vagy hatóság által adott tanúsítvány sorozatszáma.

4. rovat: engedélyezési szám a 11. cikk (6) bekezdése alapján történő import esetén. Ezt a rovatot a kiállító szerv tölti ki, vagy - amennyiben az információ még nem áll rendelkezésre, amikor a kiállító szerv a 15. rovatot záradékkal látja el - az importőr.

5. rovat: az exportőr neve és címe.

6. rovat: felügyeleti hatóság vagy szerv, amely vizsgálja az utolsó műveletnek (a 2092/91/EGK rendelet 4. cikkének (2) és (3) bekezdésében meghatározottak szerint az előállítás és az előkészítés, beleértve a csomagolást és a címkézést) az ökológiai termelési módszerek szabályainak való megfelelését a küldő harmadik országban.

7. rovat: az a piaci szereplő, aki az utolsó műveletet (a 2092/91/EGK rendelet 4. cikkének (2) és (3) bekezdésében meghatározottak szerint az előállítás és az előkészítés, beleértve a csomagolást és a címkézést) a 8. rovatban említett harmadik országban a szállítmányon végrehajtotta.

9. rovat: a rendeltetési ország az első közösségi címzett országa.

10. rovat: a szállítmány első közösségi címzettjének neve és címe. Az első címzett az a természetes vagy jogi személy, akinek címére a szállítmányt szállítják, és ahol azt további előkészítésre és/vagy értékesítésre kezelik. Az első címzett a 18. rovatot is kitölti.

11. rovat: az importőr neve és címe. Az importőr az Európai Közösségen belüli azon természetes vagy jogi személy, aki a szállítmányt az Európai Közösségen belüli szabad forgalomba bocsátás céljából akár saját maga, akár képviselőjén keresztül bemutatja.

13. rovat: az érintett termékekre vonatkozó, a Kombinált Nómenklatúra szerinti kódok.

14. rovat: a bejelentett mennyiség megfelelő egységekben kifejezve (a nettó tömeg kilogrammja, liter stb.).

15. rovat: a tanúsítványt kiállító szerv vagy hatóság nyilatkozata. Az aláírás és a bélyegző színének különböznie kell a nyomtatvány betűinek színétől.

16. rovat: csak a 2092/91/EGK rendelet 11. cikkének (6) bekezdésében megállapított eljárás alapján történő behozatalokra vonatkozóan. Annak a tagállamnak az illetékes hatósága, amely az engedélyt megadta, vagy az 1788/2001/EK rendelet 4. cikkének (8) bekezdésével összhangban történő kijelölés esetén a kijelölt szerv vagy hatóság tölti ki. Nem kell kitölteni, ha az 1788/2001/EK rendelet 4. cikkének (9) bekezdése szerinti eltérést kell alkalmazni.

17. rovat: a tagállam érintett hatósága tölti ki a szállítmány ellenőrzésekor a 4. cikk (1) bekezdésével összhangban, vagy az 1788/2001/EK rendelet 5. cikkében említett körülmények közötti előkészítési vagy szétbontási művelet.

18. rovat: a termékek átvételekor a címzett tölti ki, miután a 2491/2001/EK bizottsági rendelettel módosított 2092/91/EGK rendelet III. melléklete C. szakaszának 6. pontjában előírt ellenőrzéseket végrehajtotta[7].

II. MELLÉKLET

Az ellenőrzési tanúsítvány kivonatának mintája

A kivonatmintát a következő szempontok szerint kell követni:

- szövegében,

- formai elemeiben,

- a táblázat rovatainak elrendezésében, illetve méreteiben.

AZ ÖKOLÓGIAI TERMELÉSBŐL SZÁRMAZÓ TERMÉKEK EURÓPAI KÖZÖSSÉGBE TÖRTÉNŐ IMPORTJÁRA VONATKOZÓ ELLENŐRZÉSI TANÚSÍTVÁNY SZÁMÚ KIVONATA

1. Az alapul szolgáló ellenőrzési tanúsítványt kiállító szerv vagy hatóság (név és cím) 2. A 2092/91/EGK tanácsi rendelet és az 1788/2001/EK bizottsági rendelet 11. cikkének (1) bekezdése vagy 11. cikkének (6) bekezdése

3. Az alapul szolgáló ellenőrzési tanúsítvány sorozatszáma 4. Az engedély hivatkozási száma a 11. cikk (6) bekezdése alapján

5. Az eredeti szállítmányt tételekre szétbontó piaci szereplő (név és cím) 6. Felügyeleti szerv vagy hatóság (név és cím)

7. Az eredeti szállítmány importőrének neve és címe 8. Az eredeti szállítmány küldő országa 9. Az eredeti szállítmány teljes bejelentett mennyisége

10. A szétbontásból származó tétel címzettje (név és cím)

11. Jelek és számok. Konténerszám(ok). Szám és fajta. A termék kereskedelmi megnevezése. 12. KN-kód 13. A tétel bejelentett mennyisége

14. A tanúsítvány kivonatát záradékkal ellátó tagállami illetékes hatóság nyilatkozata. Ez a kivonat a fent leírt és a 3. rovatban említett sorozatszámú eredeti ellenőrzési tanúsítvány alá tartozó szállítmány szétbontásával kapott tételre vonatkozik.

Tagállam:

Dátum:

A meghatalmazott személy neve és aláírása Bélyegző

15. A tétel címzettjének nyilatkozata Igazolom, hogy a tétel átvétele a 2092/91/EGK rendelet III. melléklete B. szakasza 5. pontjának rendelkezéseivel összhangban történt.

A vállalkozás neve

Dátum

A meghatalmazott személy neve és aláírása

Megjegyzések

számú kivonata a kivonat száma megegyezik az eredeti szállítmány szétbontásával kapott tétel számával.

1. rovat: az alapul szolgáló ellenőrzési tanúsítványt kiállító harmadik ország szervének vagy hatóságának neve.

2. rovat: ez a rovat tartalmazza azokat az EK-rendeleteket, amelyek e kivonat kiadására és használatára vonatkoznak; a 11. cikkre vonatkozóan azt a szabályozást kell megadni, amelynek alapján az alapul szolgáló szállítmányt importálták, lásd az alapul szolgáló ellenőrzési tanúsítvány 2. rovatát.

3. rovat: az alapul szolgáló tanúsítványnak az 1788/2001/EK rendelet 4. cikkének (4) bekezdésével összhangban a kiállító szerv vagy hatóság által adott sorozatszáma.

4. rovat: a 2092/91/EGK rendelet 11. cikkének (6) bekezdése alapján adott engedély hivatkozási száma, lásd az alapul szolgáló ellenőrzési tanúsítvány 4. rovatát.

6. rovat: a szállítmányt szétbontó piaci szereplő ellenőrzéséért felelős felügyeleti szerv vagy hatóság.

7., 8., 9. rovat: lásd az alapul szolgáló ellenőrzési tanúsítvány vonatkozó információit.

10. rovat: a (szétbontásból kapott) tétel címzettje az Európai Közösségben.

12. rovat: az érintett termékek tételére vonatkozó, a Kombinált Nómenklatúra szerinti kódok.

13. rovat: a bejelentett mennyiség megfelelő egységekben kifejezve (a nettó tömeg kilogrammja, liter stb.).

14. rovat: a tagállam érintett hatósága tölti ki az 1788/2001/EK rendelet 5. cikkének (2) bekezdése szerinti szétbontási műveletből keletkező minden tételre vonatkozóan.

15. rovat: a tétel átvételekor kell kitölteni, miután a címzett a 2491/2001/EK bizottsági rendelettel módosított 2092/91/EGK rendelet III. melléklete B. szakaszának 5. pontjában előírt ellenőrzéseket végrehajtotta."

[1] HL L 75., 2002.3.16., 21. o.

[2] HL L 198., 1991.7.22., 1. o.

[3] HL L 168., 2002.6.27., 31. o.

[4] HL L 243., 2001.9.13., 3. o.

[5] HL L 311., 2000.12.12., 17. o.

[6] HL L 302., 1992.10.19., 1. o.

[7] HL L 337., 2001.12.20., 9. o.